Robert Hamilton

Robert Hamilton (Ħamrun, 25 ta' Frar 1894 - 2 ta' Settembru 1945), kien Speaker tal-Parlament u Ministru fis-snin għoxrin tas-seklu għoxrin. 

 Edukazzjoni 
Ħa l-edukazzjoni tiegħu fil-Floriana Garrison School u fid-Dockyard School. Ta' 14-il sena daħal id-Dockyard u għamel sakemm kellu 27 sena meta daħal fil-politika. 

 Politika 
Flimkien ma' Gerald Strickland u oħrajn kien wieħed mill-fundaturi tal-Anglo-Maltese Party li iktar tard sar il-Partit Kostituzzjonali. Sar l-iżgħar membru tal-Ewwel Parlament Malti meta kien elett fl-1921 u reġa' kien elett it-tliet elezzjonijiet ta' wara. 

Kien l-ewwel wieħed li tkellem bil-Malti fil-Parlament. 

Kien Speaker tal-Parlament (1927-1929) u Ministru tal-Posta u x-Xogħol (1929-1930). 

Kien hu ukoll li fl-1923, meta kien fl-Oppożizzjoni, f'mument ta' rabja tefa' l-linka lil deputat tal-gvern u tebba' l-Arazzi tal-Parlament. 

Hamilton miet ta' 51 sena meta kien Brisbane, l-Awstralja.

Kategorija:Politiċi tal-Partit Kostituzzjonali (Malta)
Kategorija:Presidenti tal-Kamra tad-Deputati - Speakers (Malta)
Kategorija:Nies mill-Ħamrun
Kategorija:Twieldu fl-1894
Kategorija:Mietu fl-1945